Predbežný návrh opravného rozpočtu č. 7 k všeobecnému rozpočtu na rok 2008 - Výkaz výdavkov podľa oddielov - Oddiel III - Komisia /* KOM/2008/0556 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 15.9.2008 KOM(2008) 556 v konečnom znení PREDBEŽNÝ NÁVRH OPRAVNÉHO ROZPOČTU Č. 7 K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOV Oddiel III - Komisia (predložený Komisiou) PREDBEŽNÝ NÁVRH OPRAVNÉHO ROZPOČTU Č. 7K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOVOddiel III - Komisia So zreteľom na: - Zmluvu o založení Európskeho spoločenstva a najmä na jej článok 272, - Zmluvu o založení Európskeho spoločenstva pre atómovú energiu a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], zmenené a doplnené nariadením Rady (ES) č. 1525/2007[2], a najmä na jeho článok 37, Európska komisia týmto predkladá rozpočtovému orgánu predbežný návrh opravného rozpočtu č. 7 k rozpočtu na rok 2008. OBSAH 1. Úvod 4 2. Mobilizácia Fondu solidarity EÚ 4 2.1. Francúzsko: hurikán „Dean“, august 2007 4 2.2. Financovanie 6 SÚHRNNÁ TABUĽKA PODĽA VÝDAVKOVÝCH KAPITOL FINANČNÉHO RÁMCA 7 ZMENY VO VÝKAZE VÝDAVKOV PODĽA ODDIELOV Zmeny vo výkaze výdavkov podľa oddielov sa zasielajú osobitne prostredníctvom systému SEI-BUD. Anglické znenie zmien vo výkaze výdavkov podľa oddielov je na informáciu pripojené ako príloha k rozpočtu. 1. Úvod Predbežný návrh opravného rozpočtu (PNOR) č. 7 na rok 2008 sa vzťahuje na tieto prvky: - mobilizácia Fondu solidarity EÚ vo výške 12,78 milióna EUR vo forme viazaných a výdavkových rozpočtových prostriedkov v súvislosti s dôsledkami hurikánu „Dean“ na ostrovoch Guadeloupe a Martinique v auguste 2007; - zodpovedajúce zníženie výdavkových rozpočtových prostriedkov vo výške 12,78 milióna EUR z rozpočtovej položky 13 04 02 Kohézny fond. 2. Mobilizácia Fondu solidarity EÚ 2.1. Francúzsko: hurikán „Dean“, august 2007 V auguste 2007 boli francúzske zámorské departementy Martinique a Guadeloupe, dve susediace ostrovy Francúzskych Antíl, postihnuté hurikánom „Dean“, ktorý vážne poškodil infraštruktúry a rôzne sektory hospodárstva. Vzhľadom na vysoké škody a závažné dôsledky spôsobené búrkou predložilo Francúzsko žiadosť o finančnú pomoc z Fondu solidarity EÚ. Útvary Komisie dôkladne preskúmali žiadosť v súlade s nariadením Rady (ES) č. 2012/2002[3] a najmä s jeho článkami 2, 3 a 4. Najdôležitejšie aspekty posudzovania možno zhrnúť takto: 1. Žiadosť bola predložená Komisii 26. októbra 2007 v lehote 10 týždňov po zaznamenaní prvej škody 17. augusta 2007. Francúzske orgány doručili Komisii doplňujúce informácie 8. januára 2008. 2. Táto katastrofa je prírodnou katastrofou. Francúzske orgány odhadli celkovú priamu škodu vo výške 511,2 milióna EUR. Táto suma predstavuje 0,03 % HND Francúzska a 16 % normálnej prahovej hodnoty vzťahujúcej sa na Francúzsko pre mobilizáciu fondu solidarity vo výške 3,267 miliardy EUR (t. j. 3 miliardy EUR v cenách roku 2002). Celková priama škoda je základom pre výpočet výšky finančnej pomoci. Finančná pomoc sa môže použiť iba na základné núdzové operácie vymedzené v článku 3 nariadenia. 3. Keďže celková škoda zostáva pod úrovňou normálnej prahovej hodnoty, žiadosť je založená na takzvanom kritériu „výnimočnej regionálnej katastrofy“ stanovenom v článku 2 ods. 2, posledný pododsek nariadenia (ES) č. 2012/2002, v ktorom sú stanovené podmienky na mobilizáciu fondu solidarity „vo výnimočných prípadoch“. Podľa tohto kritéria môže región výnimočne využiť pomoc z fondu v prípade, že bol postihnutý výnimočnou katastrofou, najmä prírodnou katastrofou, ktorá postihla väčšiu časť jeho obyvateľov a má vážne a trvalé dôsledky na životné podmienky a hospodársku stabilitu regiónu. Nariadenie vyzýva, aby sa osobitná pozornosť zamerala na vzdialené a izolované oblasti, medzi ktoré patria ostrovné a najodľahlejšie oblasti vymedzené v článku 299 ods. 2 zmluvy. Martinique a Guadeloupe patria do kategórie najodľahlejších oblastí. 4. Ako je stanovené vo Výročnej správe o fonde solidarity za obdobie rokov 2002 – 2003[4], Komisia sa domnieva, že na to, aby osobitné kritériá pre regionálne katastrofy boli zmysluplné z vnútroštátneho hľadiska, je potrebné rozlišovať medzi závažnými regionálnymi udalosťami a udalosťami, ktoré sú iba miestnymi udalosťami. V súlade so zásadou subsidiarity zodpovednosť za miestne udalosti znášajú vnútroštátne orgány, zatiaľ čo v prípade regionálnych udalostí možno uvažovať o podpore z fondu solidarity. 5. Francúzske orgány odôvodňujú svoju žiadosť osobitným postavením ostrovov Martinique a Guadeloupe ako najodľahlejších regiónov Únie. Predložené dôkazy svedčia o tom, že v dôsledku izolovanej polohy týchto ostrovov a ich kritickej sociálno-hospodárskej situácie ešte pred hurikánom sú dosah a trvalé dôsledky škôd spôsobených hurikánom oveľa závažnejšie, ako by to bolo v inom takomto prípade. 6. Žiadosť sa týka celého ostrova Martinique (34 samospráv s celkovým počtom obyvateľov 381 000) a závažnejšie postihnutej časti ostrova Guadeloupe (23 samospráv s počtom obyvateľov 298 000, čo predstavuje dve tretiny celkového počtu obyvateľov Guadeloupu). V prípade týchto 57 samospráv sa musel vyhlásiť mimoriadny stav a hurikán postihol v uvedenej zóne v rôznej miere celú populáciu, t. j. takmer 680 000 ľudí. 7. Francúzske orgány informovali o závažných škodách v poľnohospodárskom a rybolovnom sektore predstavujúcich sumu približne 186 miliónov EUR, najmä s takmer úplným zničením sektora banánov, ktorý je jediným najdôležitejším hospodárskym sektorom týchto ostrovov. Ďalšie škody vo výške 178 miliónov EUR boli hlásené v oblasti infraštruktúr a verejných budov, ako aj škody v domácnostiach a podnikoch, ktoré dosiahli výšku takmer 110 miliónov EUR. 8. Dôkazy predložené francúzskymi orgánmi na preukázanie závažných a trvalých dôsledkov na životné podmienky a hospodársku stabilitu regiónu sú založené najmä na očakávaných dlhodobých vplyvoch na dva kľúčové sektory, od ktorých je závislá prevažná časť aktívneho obyvateľstva: kvázi úplné zničenie sektora banánov (pestovanie, doprava, spracovanie) a dôsledky na turistický ruch. Tieto vplyvy ešte zhoršujú chúlostivú situáciu v oblasti hospodárstva a zamestnanosti, ktorá bola kritickou ešte pred búrkou. Okrem toho vysoký počet takmer 17 000 zničených alebo poškodených domov, poškodené infraštruktúry (voda, elektrická energia, telefón) a finančné ťažkosti samospráv postihnutých búrkou, ktoré viedli k obmedzeniu verejných služieb, ako aj vplyvy búrky na infláciu predstavujú ďalšie faktory zhoršujúce životné podmienky v tejto oblasti. 9. Francúzske orgány odhadli náklady na základné núdzové operácie oprávnené na základe článku 3 ods. 2 nariadenia (ES) č. 2012/2002 na 119,9 milióna EUR, ktoré boli rozpísané podľa druhu operácie. 10. Francúzsko uviedlo, že na účely týkajúce sa katastrofy mieni využiť financovanie z POSEI a EFRR. 11. Francúzske orgány potvrdili, že oprávnené operácie uvedené v bode 9 nie sú kryté poistením. Na záver, z uvedených dôvodov sa navrhuje schváliť žiadosť, ktorú predložilo Francúzsko v súvislosti s hurikánom „Dean“, ako „výnimočnú regionálnu katastrofu“, a navrhnúť mobilizáciu fondu solidarity. 2.2. Financovanie Celkový ročný rozpočet, ktorý je k dispozícii fondu solidarity, je 1 miliarda EUR. V roku 2008 sa už mobilizovalo 260 411 197 EUR na skôr podané žiadosti, pričom zostalo k dispozícii 739 588 803 EUR. Keďže hlavným dôvodom vytvorenia fondu bola solidarita, Komisia zastáva názor, že pomoc z fondu by mala mať progresívny charakter. Na základe predošlej praxe to znamená, že podiel škôd presahujúcich prahovú hodnotu (0,6 % HND alebo 3 miliardy EUR v cenách roku 2002, podľa toho, ktorá suma je nižšia) by mal viesť k vyššej intenzite pomoci, ako škody nepresahujúce prahovú hodnotu. Sadzba, ktorá sa v minulosti používala na stanovenie výšky pridelených prostriedkov pri veľkých katastrofách, je 2,5 % celkovej priamej škody pod prahovou hodnotou na mobilizáciu fondu a 6 % nad touto hodnotou. V prípade výnimočných regionálnych katastrôf je sadzba 2,5 % celkovej priamej škody. Metodika na výpočet pomoci z fondu solidarity bola stanovená vo Výročnej správe o fonde solidarity za roky 2002 – 2003 a schválená Radou a Európskym parlamentom. V tomto prípade sa navrhuje uplatniť rovnaké percentuálne sadzby a poskytnúť tieto sumy pomoci: (EUR) | Priama škoda | Prahová hodnota | Suma založená na 2,5 % | Suma založená na 6 % | Celková suma navrhnutej pomoci | Francúzsko/Guadeloupe a Martinique, hurikán Dean | 511 200 000 | 3 266 629 000 | 12 780 000 | 0 | 12 780 000 | Spolu | 12 780 000 | Pri tejto sume kompenzácie zostane vo Fonde solidarity Európskej únie k dispozícii aspoň 25 % prostriedkov na pridelenie v poslednom štvrťroku roka, ako to vyžaduje článok 4 ods. 2 nariadenia (ES) 2012/2002. Keď zohľadníme stanovenie nadbytočných rozpočtových prostriedkov v položke 13 04 02 Kohézny fond, nebudú pre Francúzsko (Martinique/Guadeloupe) potrebné ďalšie rozpočtové prostriedky na financovanie platieb Fondu solidarity EÚ. Suma 12,78 milióna EUR by sa tak presunula z rozpočtovej položky 13 04 02 do rozpočtovej položky 13 06 01 na pokrytie príslušných potrieb súvisiacich s mobilizáciou Fondu solidarity EÚ. Toto presunutie je možné preto, že platby v rámci Kohézneho fondu na roky 2007 – 2013 v značnej miere súvisia s hlavnými projektmi. Hlavné projekty sa však skôr, ako sa môžu uskutočniť akékoľvek priebežné platby, musia schváliť samostatne v následných rozhodnutiach Komisie. Keďže sa neočakáva, že tento rok sa predloží a schváli mnoho hlavných projektov, v roku 2008 sa neočakávajú žiadne významné priebežné platby. SÚHRNNÁ TABUĽKA PODĽA VÝDAVKOVÝCH KAPITOL FINANČNÉHO RÁMCA Finančný rámec Výdavková kapitola/podkapitola | Finančný rámec na rok 2008 | Rozpočet na rok 2008 (vrátane OR 1-4/2008 a PNOR 5-6/2008) | PNOR 7/2008 | Rozpočet na rok 2008 + OR 1-4/2008 a PNOR 5-7/2008 | VRP | PRP | VRP | PRP | VRP | PRP | VRP | PRP | 1. TRVALO UDRŽATEĽNÝ RAST | 1a. Konkurencieschopnosť pre rast a zamestnanosť | 10 386 000 000 | 11 086 000 000 | 9 768 739 600 | 11 086 000 000 | 9 768 739 600 | 1b. Súdržnosť pre rast a zamestnanosť | 47 267 000 000 | 47 255 948 720 | 40 551 565 026 | - 12 780 000 | 47 255 948 720 | 40 538 785 026 | Spolu | 57 653 000 000 | 58 341 948 720 | 50 320 304 626 | - 12 780 000 | 58 341 948 720 | 50 307 524 626 | Rezerva[5] | -188 948 720 | -188 948 720 | 2. OCHRANA A RIADENIE PRÍRODNÝCH ZDROJOV | z toho výdavky súvisiace s trhom a priame platby | 46 217 000 000 | 41 400 082 042 | 40 889 550 500 | 41 400 082 042 | 40 889 550 500 | Spolu | 59 193 000 000 | 55 564 715 538 | 53 241 270 053 | 55 564 715 538 | 53 241 270 053 | Rezerva | 3 628 284 462 | 3 628 284 462 | 3. OBČIANSTVO, SLOBODA, BEZPEČNOSŤ A SPRAVODLIVOSŤ | 3a. Sloboda, bezpečnosť a spravodlivosť | 747 000 000 | 7 30 274 000 | 533 196 000 | 730 274 000 | 533 196 000 | 3b. Občianstvo | 615 000 000 | 875 254 197 | 968 664 203 | 12 780 000 | 12 780 000 | 888 034 197 | 981 444 203 | Spolu | 1 362 000 000 | 1 605 528 197 | 1 501 860 203 | 12 780 000 | 12 780 000 | 1 618 308 197 | 1 514 640 203 | Rezerva[6] | 16 883 000 | 16 883 000 | 4. EÚ AKO GLOBÁLNY AKTÉR[7] | 7 002 000 000 | 7 311 218 000 | 8 112 728 400 | 7 311 218 000 | 8 112 728 400 | Rezerva | -70 000 000 | -70 000 000 | 5. ADMINISTRATÍVA[8] | 7 380 000 000 | 7 279 525 455 | 7 280 085 455 | 7 279 525 455 | 7 280 085 455 | Rezerva | 177 474 545 | 177 474 545 | 6. KOMPENZÁCIA | 207 000 000 | 206 636 292 | 206 636 292 | 206 636 292 | 206 636 292 | Rezerva | 363 708 | 363 708 | SPOLU | 132 797 000 000 | 129 681 000 000 | 130 309 572 202 | 120 662 885 029 | 12 780 000 | 0 | 130 322 352 202 | 120 662 885 029 | Rezerva | 3 564 056 995 | 9 560 670 956 | 3 564 056 995 | 9 573 450 956 | [1] Ú. v. ES L 248, 16.9.2002, s. 1. [2] Ú. v. EÚ L 343, 27.12.2007, s. 9. [3] Nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie, Ú. v. ES L 311, 14.11.2002, s. 3. [4] Výročná správa za obdobie rokov 2002 – 2003 a Správa o skúsenostiach získaných po roku uplatňovania nového nástroja, KOM(2004) 397 v konečnom znení z 26.5.2004. [5] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci výdavkovej kapitoly 1a. Nástroj flexibility sa mobilizoval vo výške 200 miliónov EUR. [6] Suma z Fondu solidarity Európskej únie (FSEÚ) je zahrnutá mimo rámca príslušných výdavkových kapitol tak, ako je stanovené v medziinštitucionálnej dohode zo 17. mája 2006 (Ú. v. EÚ C 139, 14.6.2006). [7] V rezerve kapitoly 4 na rok 2008 nie sú zohľadnené rozpočtové prostriedky týkajúce sa rezervy núdzovej pomoci. Nástroj flexibility sa mobilizoval vo výške 70 miliónov EUR. [8] Pri výpočte rezervy v rámci limitu kapitoly 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 77 miliónov EUR na príspevky zamestnancov do systému dôchodkového zabezpečenia.